झाड़ली प्लांट से होगा हिस्सा सरेंडर
दावा पूरी बिजली का, फिर लग रहे कट
झाड़लीपावर प्लांट के अपने हिस्से को प्रदेश सरकार सरेंडर करने की तैयारी में है। इसके लिए सरकार ने केंद्रीय ऊर्जा मंत्रालय को पत्र लिखकर प्लांट से बिजली लेने से इनकार किया है। इस बाबत अभी मंत्रालय से जवाब आना बाकी है। झज्जर स्थित इंदिरा गांधी सुपर थर्मल पावर प्लांट में हरियाणा का हिस्सा 25 फीसदी है।
हाल ही में दिल्ली सरकार भी अपना हिस्सा सरेंडर करने की इच्छा जताई थी, लेकिन केंद्र ने उनकी दलील को रिजेक्ट कर दिया था। झाड़ली स्थित इंदिरा गांधी सुपर थर्मल पावर प्लांट में पांच-पांच सौ मेगावाट की तीन यूनिट हैं। इसमें दो यूनिट चल रही हैं। जिनसे रोजाना 20 मिलियन यूनिट्स उत्पादन हो रहा है। जबकि एक यूनिट को रिजर्व रखा गया है। इस प्लांट में दिल्ली और हरियाणा 25 प्रतिशत और केंद्र का 50 फीसदी का शेयर है। वहीं विपक्ष ने प्रदेश सरकार के इस फैसले का विरोध शुरू कर दिया है।
वर्तमान क्षमता : 5300मैगावाट।
आगेकी योजना : गोरखपुरमें 2,800 मैगावाट का परमाणु बिजली संयंत्र 2021 तक लगेगा। पानीपत और यमुनानगर में 800-800 मैगावाट के सुपर क्रिटिकल थर्मल प्लांट लगाने की योजना है।
रोजाना 20 मिलियन यूनिट का हो रहा उत्पादन : सिन्हा
^तीनमें से दो प्लांट चल रहे हैं और रोजाना 20 मिलियन यूनिट उत्पादन किया जा रहा है। एनटीपीसी ज्यादातर बिजली आंध्र प्रदेश, तेलंगाना और केरला सप्लाई की जा रही है। प्रदेश के हिस्से की बिजली सरेंडर करने के बारे में जानकारी नहीं है। -एसकेसिन्हा, सीईओ, झाड़ली प्लांट
जरूरत पड़ने पर खरीद लेंगे अपनी बिजली : रामाराव
^अभीप्रदेश में बिजली सरप्लस है। इसलिए शॉर्ट टर्म के लिए बिजली सरेंडर की जा रही है। प्रदेश में अन्य पावर प्लांट में भी अच्छा उत्पादन हो रहा है। जब जरूरत होगी तो हम अपने कोटे की पूरी बिजली खरीद लेंगे। यह रेगुलर प्रोसेस है। -एमकेवीरामाराव, एमडी, एचपीजीसीएल
50 से 25 प्रतिशत हिस्सा करवा दिया : दीपेंद्र हुड्डा
^एकतरफ तो प्रदेश सरकार लगातार बिजली के दाम बढ़ा रही है। वहीं दूसरी तरफ बिजली की आपूर्ति कम की जा रही है। पिछली सरकार में लोगों को 15 घंटे बिजली मिलती थी, लेकिन अब 8-9 घंटे का शेड्यूल दिया जा रहा है। झाड़ली प्लांट में हमारा 50 प्रतिशत हिस्सा था, लेकिन प्रदेश सरकार ने पहले इसे घटा कर 25 प्रतिशत करवा दिया। अब इस 25 फीसदी हिस्से को भी सरकार सरेंडर करना चाहती है। सरकार के इस फैसले के खिलाफ 5 जनवरी को झाड़ली प्लांट के बाहर प्रदर्शन किया जाएगा। -दीपेंद्रहुड्डा, सांसद
दावा : रोहतकसर्कल में शहर में 24 घंटे और गांव में 12 घंटे पावर सप्लाई मिल रही है। फॉल्ट पर ही कट लग रहा है।
हकीकत: खेड़ीजट के पूर्व सरपंच राज कहते हैं कि दिन के समय दो घंटे बिजली आती है। कुल मिलाकर 6 घंटे ही पावर सप्लाई हो रही है। बादली के पूर्व सरपंच विजयपाल कहते हैं कि पर्याप्त बिजली है तो गांवों में सप्लाई बढ़ाई जाए।
hin_Deva hin_Deva hin_Deva hin_Deva bho_Deva awa_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva